
Cercetările asupra Domniei lui Carol I-iu au început abia şi 
ele vor trebui să rectifice multe păreri curente, intenționat 
răspândite şi întrebuințate cu un stăruitor meşteșug, asupra 
întemeetorului dinastiei. Vor cădea, de sigur, înaintea unei 
analize răbdătoare. şi neinfluenţate, atâtea din elementele stă- 
pânirii pe care, într'o carte recentă, Supt trei regi, am crezut 
că trebue s'o numesc «de prestigiu ». 

Intre aceste păreri care se cer îndreptate este și aceea că 
după așezarea principelui străin pe tronul de unde fusese 
înlăturat, şi nu pentru păcatele, ci în bună parte pentru me- 
ritele lui față de politicianii de clientelă și de agitație, Cuza- 
Vodă, opinia publică din țara de naştere a lui Carol I-iu s'a 
îndreptat plină de încredere față de acele «Principate Unite » 
pe care le considerase până atunci cu atitudinea obișnuită 
față de un fragment oarecare dintr'o lume orientală despre- 
pu. Câtă deosebire față de atitudinea lumii romantice ger- 
mane înainte de dinastia străină, aşa cum ea apare, de exemplu, 
după « Rumänische Volkslieder » ale lui Joh. Karl Schuller, 
în studiul Sasului Fr. Wilhelm Schuster, fost pe la noi înainte 
de 1848, care, ajuns director al «subgimnasiului » din Sighi- 
şoara, publica în «Programul» acestuia din 1862 un studiu 


r A, R. — Memoriile Secţiunii Istorice, Seria III. Tom. XIV. Mem. r. 








A N. IORGA 2 
din amintire asupra «poeziei populare românești, în astep- 
tarea unei colecţii de cântece româneşti, pe care, spune el, 
învățații români zăbovesc so dea așa cum trebue, fără a 
schimba nimic 1). 

Cetirea recentă a câtorva publicaţii germane din acest timp 
o arată în deajuns. 


I 


Iată întâiu cineva care a călătorit la noi în 1868, luându-și 
foarte amănunțite note, de care s'a folosit, reproducându-le 
în mare parte la 1877, în clipa războiului de neatârnare, ca 
adaus de observaţii personale la cartea sa Rumänien, Land und 
Volk (Leipzig): Rudolf Henke. 

El citează în sprijin o judecată mai veche, a lui Wolfgang 
Menzel el însuși, istoricul Germaniei în secolul al XIX-lea, 
criticul învierșunat și înveninat al lui Goethe, despre Cuza 
însuși, care i se părea «un aventurier ordinar, care ca Print 
Domnitor şi-a întrebuințat situația numai ca să adune co- 
mori y 2). Continuând, Henke socoate că, dacă «urmașul său, 
prinţul Carol, nu s'a îmbogăţit el personal, s'a reluat de zor 
vechiul sistem de stoarcere şi de conrupție al funcționarilor si 
autorităţilor, în care cei mai mărunți au trebuit totdeauna să 
piardă mai mult » ê). 

Intr’o carte destul de întinsă, care are pretenția de a infá- 
tisa, în capitole separate, statistica, starea culturală, organi- 
zarea învățământului, economia practică, navigația și ceea ce 





1) «Was freilich eher die Aufgabe walachischer Gelehrter wäre, vorausgesetzt, dass 
sie einen hinlänglich erstarkten historischen Sinn und so viel wahre Pietät für ihre 
Volksüberlieferung mitbrächten, dass sie sich scheuten auch nur ein Wörtchen der- 
selben einer fixen Idee aufzuopfern » (p. 4). O uşoară critică a sistemului de a pu- 
blica al lui Alecsandri, p. 7. Cum se formează dela sine cântecul popular, p. 9. Tra- 
ducerile autorului sunt foarte frumoase si ar merita reproduse. 

2) 4 Cuza war ein gemeiner Abenteurer, der als regierender Fürst seine Stellung 
nur benützte, um Schätze zusammen zu haufen >, p. ror si urm. A închis pe Mitro- 
politul « Milesco > si a făcut multe alte rele, «totul în numele reformei şi al civilizaţiei > 
(«alles im Namen der Aufklărung und der Civilisation »): Universităţi într'o ţară 
fără şcoli elementare şi fără căi de comunicație. 

3) « Sein Nachfolger, Fiirst Carl, bereicherte sich fiir seine Person nicht, wohl 
aber kam das alte Erpressungs- und Bestechungssystem der Beamten und Behörden 
wieder eifrig in Gang, wobei die Geringeren stets am Meisten verlieren mussten»; 
p. 102. 

autorul numește « topografia », dând şi traduceri, făcute de el 
însuși, din astfel de « poeţi » ca loan Fănuţă, Constantin Odo- 
bescu si G. A. Genaoglu pe lângă scriitori de valoarea unui 
Alecsandri, unui Creţeanu și Sihleanu 1), nicăiri decât poate 
la apreciarea calităţilor soldatului nu se găsește o vorbă bună. 
Și încă, dacă ţăranul subt arme e judecat bun, ofiţerul, venit 
dintr'o lume stricată 2), era odată vădit inferior unui simplu 
soldat german. a Dach s'ar fi aşezat un grenadier al gardei 
germane sau un ulan care Duminecă îşi duce la primblare 
drăguţa lângă un sublocotenent român, mai curând pe acela 
l-ar fi socotit ofițer decât pe acestălalt Kn Aceasta s'a și văzut 
când, odată, înaintea unei lumi uimite, au apărut la Galaţi 
ofițeri germani în uniformă. Cât păreau de deosebiți față de 
aceia ai țării, cari se împărtăşiau de « Schlendrian-ul românesc 
şi obișnuiau să nu plătească ! 4). 

La 1868 Henke venise pe Dunăre dela Baziaș, se oprise 
la Giurgiu, care i se păruse un «mare bazar > cu lucruri neîn- 
găduit de scumpe — parcă ar fi veşnic târg — şi cu «o cir- 
culație imensă» (immenses Verkehr.), dar prezintând avan- - 
tajul de a putea servi bere. Oprindu-se la Galaţi, unde se co- 
bon la Hôtel Müller, orașul i se pare < colosal de murdar » 
(Rolossaler Schmutz). De şi găseşte mulți Germani, preferă 
viața brăileană mai largă, mai deschisă, aceasta deși în orașul 
«geamăn > muntean, pe care-l descrie foarte pe larg, stradă 
de stradă, piață de piaţă, ca și, de altfel, corespondentul lui 
moldovenesc, citând și niște rânduri dintr'un ziar englez, 
de pe timpul războiului Crimeii, ale lui Patrick O'Brien, 
a găsit, la «Locanda Rossa >, doar un han de lemn cu cerdac, 
în care lupta cu insectele se dădea pe mindire de paie şi 
pe covoare întinse la pământ. Dar, revenind, el va vorbi de 
multe lucruri mai cuviincioase şi mai agreabile, ca, la Brăila, 
Palais des fleurs, local de petrecere, ca şi Casino Reale şi 


1) E curioasă afirmaţia (p. 169) că « documentul cel mai vechiu în limba româ- 
nească datează dela anul 1436 şi e dela e Domnul moldovean Iliaș ». 

2) V. p. 157 şi urm. 

3) «Hätte man einen deutschen Garde-Grenadier oder Ulanen, der Sonntags 
seine Liebste spazieren führt, neben einem rumänischen Leutenant gestellt, man 


hätte jenen eher für einen Offizier gehalten als diesen »; pp. 127—128. 
4) Ibid. 

cafenelele, otelele Waibl, Victoria, Paris, St.-Petersburg, gră- 
dina publică, iar la Galaţi localul Belavista şi Evreicele fru- 
moase. Nu-i scapă din vedere nici obiceiuri populare din aceste 
oraşe care sunt «inima României »: pe lângă cei ce dorm pe ` 
stradă si de cari se împiedecă, datinele la nunți şi la înmor- 
mântări 1). ; ; 

In partea din urmă, care zugrăvește un drum cu trăsura, 
«dela Galaţi la Berlin » 2), pe la Pechea, Puţeni, Bârlad, Vas- 
luiu, Crasna şi Iași, văzut numai pe din afară, « fermecător în 
împrejmuirea lui de splendid frunziș de pădure», dar murdar 
înlăuntru 3), e silit să recunoască, în satele mari, de oameni 
buni, o curăţenie uimitoare. A Și aici am întâlnit iarăși », spune 
el de Bârlad, «aceeași aproape chinuitoare curățenie în odae 
şi în casă, cum o mai găsisem pretutindeni în locuinţile ro- 
mâneşti şi care e cu atât mai binefăcătoare, cu cât o întâm- 
pină cineva de obiceiu cu prejudecăți absolut deosebite > 21. 


II. 


Imprejurările dela 1866 înainte sunt prezintate amănunțit, 
ca element al vieţii Imperiului Otoman în ultimul deceniu 
(Geschichte des osmanischen Reiches im letzten Jahrzehnt, la 
1875 (Leipzig), de un W. T. Carl Schmeidler, care întrebuin- 
teazá pe Hammer, Zinkeisen, Rosen si jurnalele curente, de 
care se folosise pentru un studiu prealabil intr'un articol 
din « Deutsche Worte > pe Ianuar 1872 (partea a doua, p. 73 
şi urm.), mergând până la cutare articole din Dailj Telegraph 
despre « hospodarul > Carol si din Golos-ul rus în care se spune 





1) Galata und Braila, p. 271 şi urm.; Braila, p. 279 şi urm.; Von Braila nach 
Galatz, p. 293 si urm.; Galatz, p. 304 si urm. 

2) P. 321 si urm. (Von Galatz nach Berlin 7): 

3) «So hăsslich und schmutzig Jaschi im Innern ist, so entzückende und fast 
durchweg von herrlichem Laubwald bestandene Höhen », etc.; p. 330. Si Vasluiul 
e tot asa: «ein unsauberes und wenig ansprechendes Nest»; p. 329. 

4) « Auch hier begegnete ich wieder der fast peinlichen Reinlichkeit im Zimmer 
und Haus, wie ich sie nun schon überall in rumänischen Wohnungen angetroffen 
hatte und die um so wohlthuender wirkte als man ihr in der Regel mit ganz anderen 
Voraussetzungen entgegentritt >; p. 325. La sfârşit, un capitol « Die neuesten Vor- 
gänge im Orient >. 

că Românii sunt contra independenţei, fiindcă aceasta ar ajuta 
pe Domnul lor să devie absolut. 

In consideraţiile generale dela început, natia prezintată ca 
un amestec fără caracter, în care domină tendința slavă la 
fărâmiţare și lipsa de solidaritate, defecte mulțămită cărora 
au trebuit să se dea robi Turcilor: « popor amestecat de vechi 
indigeni, Slavi şi Romani năvălitori, cari au luat în căsătorie pe 
soțiile luptătorilor uciși, ei au împrumutat întâiu portul, dati- 
nele şi felul de traiu de la cuceritori. Dar urmaşii lor au moştenit 
o însușire a Slavilor: fărâmițarea şi ruperea în bucăți si prin 
acestea au ajuns ei a fi o pradă a Turcilor cotropitori > 1). 
Nicio clasă nu află crutare înaintea criticului. « Țăranii 
sunt pe cea mai de jos treaptă a culturii; îndată ce unul din 
ăştia are bani, bea și joacă turbat la muzica "Țiganilor, iar apoi 
se duce acasă, bate nevasta şi copiii și doarme până ce băţul 
pandurului îl trezeşte pentru a-l lua la robotă. Iar boierii 
își iau arenda, stau în oraș, se căciulesc în jurul Domnului lor 
sau îl trădează, şi cheltuiesc într'o noapte câteva mile pătrate 
din proprietăţile lor > 2). 

Nici venirea lui Carol, prea îngăduitor, nu ajută mult. 
Aceeaşi continuă luptă între partide. I se pare a deosebi două: 
unul care «ţinteşte a mări principatul cât se poate pe sama 
Ungariei, Turciei, întru cât se află acolo elemente românești >, 
iar altul, «revoluționarii», « urăște pe Domn pentru că e străin 
şi pentru că încearcă a ţinea liniște şi ordine în țară >°). Oa- 
menii politici sunt toţi de un singur fel: Ioan Ghica, ministrul 


1) 4 Ein Mischvolk von Ureinwohnern, Slaven und den eindringenden Römern, 
welche die Frauen der erschlagenen Krieger heiratheten, nahmen sie zunächst Trach- 
ten, Sitten und Lebensart von den Eroberern an. Aber ihre Nachkommen hatten auch 
eine Eigenschaft der Slaven ererbt, die. Zerfahrenheit und Zersplitterung und 
durch diese wurden sie eine Beute der eindringenden Türken »; p. 91 şi urm. 

2) «Diese Bauern stehen auf der untersten Stufe der Kultur; so lange ein solcher 
Geld hat, trinkt er und tanzt wüthend zur Musik der Zigeuner, geht dann nach 
Hause, prügelt Weib und Kind und schläft, bis ihn der Stock des Panduren auf- 
weckt, um ihn zum Frohndienste zu holen. Die Bojaren aber lassen sich ihren Pacht- 
zins bezahlen, sitzen in der Stadt, kriechen um ihren Fürsten herum oder verrathen 
ihn und verspielen in einer Nacht einige Quadratmeter ihrer Güter»; ibid. 

3) < Die eine Partei strebt danach, das Fürstenthum wo möglich auf Kosten 
Ungarns und der Türkei zu vergrössern, soweit dort rumänische Elemente vorhanden 
sind; eine andere ist die revolutionäre Partei, welche den Fürsten hasst weil er ein 
Ausländer ist und weil er Ruhe und Ordnung im Lande aufrecht zu erhalten sucht »; 
P. 94. 

care tolerează tulburările din Martie 1871 contra coloniei ger- 
mane, adunată pentru a serba, pe baza unor asigurări date de 
guvern, victoriile contra Franciei, fusese închis cu câteva săp- 
tămâni în urmă ca inițiat în mișcarea dela Ploiești a lui 
Candiano Popescu 1), Rosetti scrie prostii « contra Germanilor» 
în «Românul» său, loan Brătianu e un agitator care, după o 
mare întrunire de înteţire la Pitești, se face ales senator la 
Dorohoi ca'să înceapă o campanie de răsturnare; Kogălniceanu 
nu căpătă un cuvânt de recunoaştere, Costaforu apare ca 
adevăratul şef al guvernului care se formează după scandalul 
dela Slătineanu; Lascăr Catargiu, fără caracterizare, se impune 
numai pe urmă, când Kreţulescu merge ca agent la Berlin, 
Costaforu la Viena şi Ministeriul se completează cu Boerescu, 
şi Cantacuzino. 

Elementul viu în viaţa politică românească e ura contra 
străinilor. De aceea nu li se dă dreptul de a poseda imobile, 
"de aceea prefectul de poliţie vinovat pentru excesele contra 
Germanilor (« Preusslein », « Neamzu » e oricine-i apără), con- 
damnat după o lungire de șase luni a procesului, si anume 
după intervenţia Turciei, împinsă dela Berlin 2), se salege, 
în locul închisorii de şase luni, cu o simplă observaţie; de aceea 
prigonirile contra Evreilor 5); de aceea refuzul de a plăti ac- 
ţionarilor lui Stroussberg, ceea ce aduce o presiune germană 

e care o slăbeşte numai lipsa de interes a Austro-Ungariei 
şi a Angliei 1). 

Speranţele de independenţă nu se vor îndeplini. « Aşa fiind 
lucrurile, împrejurările din România sunt puţin favorabile 
pentru o sforțare către independenţa totală, cum o are prințul 
(muntenegrean) Nicolae > 5). Iar, cu toate legile multe care se 





1) «loan Ghika war ein Mann, der noch vor wenig Wochen, zur Zeit des Auf- 
ruhrs zu Plojeschti, aus Verdachtsgriinden hatte verhaftet werden müssen »; p. 95. 

2) «Es wäre vielleicht nicht zu der Verurtheilung gekommen, wenn nicht die 
Pforte, gedrängt von Berlin, dem Fürsten erklärt hätte, sie werde bei Wieder- 
holung solcher Vorfälle 30.000 Mann Truppen einrücken lassen y; p. roo. Cf. ibid., 
p. 102 şi urm. 

3) « Die allerscheusslichsten Judenhetzen >; p. 94 (cf. p. 240). 

4) Pp. 106—107. Un conflict cu consulul grecesc care, arestând pe un Grec 
bigam, e însuşi arestat; tbid. 

5) «Bei alledem sind die Verhăltnisse in Rumänien weniger günstig für ein 
Streben nach der vollen Unabhängigkeit wie -sie Fürst Nikolaus bereits besitzt >; 


p. 238. 

votează si a căror enumerare se dă, bogăţia țării si puterea 
"Tezaurului public nu cresc. Se citează cazul venitului pădurilor 
Statului: se ia un franc si douăzeci de centime la hectar, pe 
când în Germania s'a ajuns la douăzeci și opt; conrupția 
funcţionarilor, descrisă în legătură cu aceasta, poartă toată 
vina 1). 


III. 


Se putea scrie însă si altfel. Și e curios că dela Viena, dar 
dela un militar onest si lozial, cu simț de răspundere, vine, 
aproape în acelaşi moment, recunoașterea. 

La 1869, maiorul Heinrich Filek von Wittinghausen dădea 
la lumină, în Viena, o carte consacrată României — nu «Prin- 
cipatelor Unite) — pe care o numeşte așa, socotind, fără a ţinea 
samă de numele vechiu « Rumine», că forma « Rumänien», 
care:se obișnueşte, e greşită 2). 

Ofiţerul imperial pare a fi făcut parte din armata de ocu- 
paţie în timpul războiului Crimeii. Pe altă cale decât a ex- 
perienţei personale ar fi putut cu greu să adune ştirile foarte 
precise, până la ultimul detaliu, cu privire la căile de stră- 
batere în România din capitolul « Wichtige Marschrouten 
nebst militärischen Notizen » 3). Ori, în « Descrierea locali- 
tăților mai importante >, lămuriri ca acestea: Bucureştii au 
120.000 de locuitori în 16.000 de case, 12.000 de trăsuri de 
lux, 40.000 de cai boiereşti; Iaşul, cu «multe palate ale boie- 
rilor, distinse prin mobilarea lor luxoasă, supt un haos de 
miserabile bordeie şi de case de lemn prin străzi în cea mai 
mare parte nepavate » 4): 70.000 de locuitori, dintre cari 
25.000 de Evrei, apoi 1.300 de trăsuri, 5.000 de droşte, 12.000 
de cai scumpi; Brăila şi Giurgiul câte 20.000 de locuitori, 


1) P. ro2 şi urm. 

2) « Romanien ist der officielle Titel, welcher fast in allen deutschen Journalen 
fălschlich in <€ Rumänien > umgewandelt wird»; p. 164. 

3) P. 18 şi urm. ! 

4) « Die Stadt hat unter einem Chaos elender Hütten und hölzerner Häuser in 
engen, meist ungepflasterten Gassen viele Bojarenpaläste, welche sich durch ihre 
luxuriöse Ausstattung auszeichnen »; p. 62. 

față de 40.000 ai Galaţilor și 27.100 ai Botoşanilor. Odată, 
nu se uită să se arate sl câți soldați ar putea fi încar- 
tierați. 

In ce priveşte caracterizarea, maiorul austriac descrie astfel 
pe « Romane »: « Românul e bun la suflet, cinstit și credincios. 
Intre însușirile lui sufleteşti e de relevat răpedea putere de a 
pricepe, cumințenia si pătrunderea unite cu o eleganță a pur- 
tărilor » 1). < Bine condus, s'a dovedit totdeauna bun soldat, 
pentru care fapt istoria războaielor aduce destule dovezi ?) ». 
« Limba românească e foarte aproape de italiana ca dulceaţă, 


elasticitate şi armonie °). 
Clasa de sus s'a schimbat mult în ultimele timpuri. 


« Boieroaica de azi e doamna modernă a cercurilor alese 
din Apus, emancipată de prejudecăţi și de mărgeniri îndă- 
tinate, care-şi apropriază mai puţin limba maternă decât 
franceza, engleza si italiana. Se îngrijește puțin de gospo- 
dărie și de copiii ei, a căror educaţie se face în institutele 
franceze, în cea mai mare parte neîndestulător conduse, din 


1) «Der Romane ist gutmiithigen Charakters, ehrlich und treu. Unter seinen 
geistigen Eigenschaften sind schnellë Fassungskraft, Verstand und Scharfsinn, 
verbunden mit Gewandtheit des Benehmens hervorzuheben a: p. 33 şi urm. 

2) « Gut geführt, hat er sich stets als tüchtiger Soldat bewiesen, wofür die Kriegs- 
geschichte hinreichende Belege bietet »; pp. 33—34. — In ce priveşte pe Germanii 
dela București, un fost pastor al bisericii luterane si profesor de germană la Sf. Sava, 
R. Neumeister, aşezat în Bucureşti încă dela 1844 — face şi un imn lui Vodă Bi- 
bescu —, dedică lui Carol I-iu la 1870 un volum de versuri, şi cu traduceri din Eliad, 
din Alecsandri, din Bolintineanu, din Gr. Alexandrescu, din Rosetti, Daheim în 
Deutschland und Românien — şi la el < Romănien > —, Quedlinburg, 1870), în care 
e şi câte o bucată închinată Domnului (pp. 78 si urm.: şi la întrarea prinţului în Bu- 
curești; pentru una e și muzică de Friedrich Gackstatter). Autorul arată foarte fru- 
moase sentimente față de ţară, de care s'a despărţit cu greu. Reproduc aceste câteva 


versuri: 


Romania! Wer sollte sie nicht lieben 

Von denen die in dieser Runde sind? 

Gar mancher Fremdling ist ihr treu geblieben, 
Der Gast erst war, mit Weib, Kind, Kindeskind. 


Romania! Wer sollte sie nich lieben? 

Sie übt die Gastfreundschaft so reich und gross! 
Drum hat sie Gott auch in sein Buch geschrieben 
Und Segen ruht in ihrem Mutterschooss. 


Cartea mi-a fost dăruită de d-l Polack, anticvar. s 
3) « Die romanische Sprache kommt der italienischen an Weichheit, Biegsam- 


keit und Wohlklang sehr nahe»; p. 38. 

Iaşi şi Bucureşti 1)). Dar se recunoaște că «și în cercurile 
de sus se întâlneşte acea voie bună şi prietenie care se află 
la cele de jos, adăugindu-se într'un chip excepțional și silința 
de a face bine săracilor > 2). 

Militarul are numai aprecieri favorabile pentru- soldatul 
român. «E sprinten şi inteligent; cel dela ses mai deștept, 
mai plin de inițiativă și pe lângă aceasta mai aprins decât 
munteanul.) Nici cavaleria «nu e de desprețuit: Românul 
dela ses e deprins din copilărie cu călăritul. Dorobanţi 
sunt tot așa de buni ca și Cazacii pentru serviciul de 
recunoaştere. Numai la ofițeri, afară de cei cari au venit 
din armata austriacă și cea prusiană, «e încă mult de 
dorit > 9). : 

Colonelul de honvezi, comandant provizoriu de brigadă, 
şi-a reluat cartea, supt titlul de Das Königreich Rumänien, 
geographisch-militărisch dargestellt, la 1881 (Viena, Gerold; a 
2-a ediţie). El arată în prefaţă ce l-a hotărît să prezinte 
România, după Serbia: lipsa în literatura militară a unui 
studiu de acest fel. A cules ştiri și în România, prin scrisori. 
Nu pomeneşte de lucrarea precedentă decât în cele câteva 
cuvinte de la a doua ediție. Se subliniază rostul Românilor 
în războiul de la 1877—78, «oricât din altă parte el s'ar 
pune la îndoială). Partea geografică a rămas neschimbată, și 
deci, şi în ce priveşte «marşrutele), cu totul nepotrivită. 
Câteva pagini se ocupă de reorganizarea armatei. 


1) « Dagegen ist die Bojarin von heute die moderne, von Vorurtheil und herge- 
brachter Beschränkung emancipierte Dame der vornehmen Kreise des Westens, 
welche weniger die Muttersprache als das Französische, Englische und Italienische 
sich eigen macht; sie bekümmert sich wenig um ihr Hauswesen und um ihre Kinder, 
deren Erziehung in den meist mangelhaft geleiteten französischen Erziehungs- 
Instituten zu Jassy und Bukarest betrieben wird) (p. 35). 

2) « Anderseits muss jedoch zugegeben werden, dass jene Heiterkeit und Freund- 
lichkeit, die man in den unteren Schichten findet, auch in den höheren vertreten ist, 
wozu sich noch das Bestreben für die Armuth Gutes zu wirken in hervorragender 
Weise manifestiert > (tibid. ). 

3) «Der romänische Soldat ist behende und intelligent, jener des Flachlandes 
ist aufgeweckter, selbstständiger, dabei auch heissblütiger als der Gebirgbewohner. 
Die Cavallerie ist nicht zu unterschätzen. Der Romane des Flachlandes ist von 
seiner Kindheit an das Reiten gewöhnt. .. Im romanischen Officierscorps, 
welches noch viel zu wünschen übrig lässt, sind unstreitig die besten Elemente, 
die aus der österreichischen und preussischen Armee übergetretenen Officiere »; 


p. 8r. 

IV. 


Cartea unui scriitor evreu din Viena, Karl Emil Franzos 
(t 1804), Aus Halb-Asien, Culturbilder aus Galizien, der Bu- 
Romina, Siidrussland und Rumänien (a 3-a ediţie, Stuttgart 
1889), despre care autorul spune că a fost tradusă în multe 
limbi, e opera cuiva care, fiu de medic în Podolia, trăit în 
Bucovina ca tânăr, a mai fost în România și înainte de 
1871-2 şi ştie limba. Ea prezintă pe Români ca insusitorii 
civilizației franceze fără a o înţelege, pe când dedesubt e 
lene şi barbarie. Franzos pretinde a nu fi văzut în ţara în 
care a intrat pe la Burdujeni decât câmpii nelucrate, bordeie 
şi ființe omeneşti iremediabil de trândave. Țăranii n'ar avea 
școală decât pe hârtie. Clasa de sus nu li poartă grija (el 
citează pe un fost ministru de Instrucție care, la București, ar 
fi râs cinic, după ce-l asigurase că avem un învățământ primar 
ca acela din Elveţia). De preoţii sătești isi bate joc: unul lângă 
Burdujeni l-ar fi întrebat dacă, în Germania, țară păgână, nu 
e Impărat Bismarck? In lumea bogată, el are puțină prețuire 
pentru femeia emancipată, aşa de deosebită de vechea gospo- 
dină din casa boierească; creșterea în pensioane, unde se. 
despreţueşte limba naţiei, îi e bine cunoscută. 

Ce se cuprinde în nuvele: Grance otrăvitoare, proprietari 
cari-şi comandă din străinătate fete de familie pentru a le 
face întreţinutele lor și pentru a le trece caselor de plăcere, 
funcţionari cari vând certificate de moarte criminalilor din 
alte țări, e o continuă jignire, voită. 

Dar în Granca gătită i se pare scriitorului înveninat că 
recunoaște pe străbuna ei italică din vremea lui Cicerone; la 
munca grea ea cântă, şi sufletul ei e încă plin de poezie, mai 
mult decât la un «poet de modă franceză). Așa scapă ea de 
a cădea, subt osteneli, în stare animalică. Abia dacă mai e 
vreo poezie populară ca aceasta. E simţitoare și pioasă (un 
caz de lângă Dragomirna), cinstită faţă de sot. Franzos vor- 
beste de beta femeii, dar asa ceva n'a putut să vadă decât 
în unele părți ale Bucovinei și Moldovei-de-sus 1). 


Ire? 


SE EE 
1I OPINIA PUBLICĂ GERMANĂ SI ROMÂNIA LUI CAROL LI II 





V: 


Lucrări de o mare însemnătate, pline de observaţii juste, 
de o înţelegere adâncă a rosturilor noastre, de o simpatie 
reală pentru noi, sunt ale lui Rudolf Bergner. 

Aceea consacrată Ardealului 1) are întregi capitole despre 
Români, pe cari autorul îi cunoaște în Munţii Apuseni, în 
Săliştea Sibiiului, în marginea Brașovului. Istoria lor nu-i e 
necunoscută, și-l vedem discutând competent chestia vechii 
patrii a poporului nostru, pe care o rezolvă în același sens cu 
vechii istoriografi sași. 

Pomenind de cartea lui Henke, autorul unei bune lucrări 
despre Ardeal, Bergner, German, dar care cunoaşte deci Ardealul 
şi e legat de Austria si plin de simpatie pentru Sasi, criticând 
lipsa de interes a Germanilor pentru o țară așa de apropiată, 
își propune să arăte, în Rumänien, Eine Darstellung des Landes 
und der Leute (Breslau 1887), cât de mult s'a schimbat tara, 
trecând « dela împrejurările cele mai desperate, dela conrupție 
şi lipsă de drept la un Stat politic neatârnat și economic vrednic 
de atenţie, căruia după toată înfăţişarea îi e menit un strălucit 
viitor ». Haina orientală a fost părăsită mai cu totul, influența 
germană înlocuieşte pe cea franceză; industria și munca Ger- 
manilor poate să-şi afle loc în România. Numai prejudecățile, 
şi cele austriace, trebuie părăsite. Recomandând țara călătorilor, 
Bergres observă în prefaţă că viața e mai ieftenă decât aiurea, 
că lumea e tratată «mai politicos și mai cu cuviință decât 
în cele mai multe otele germane », că «politeța si buna cu- 
viință sunt acasă în România, iar la țară si la munte încă os- 
pitalitatea cea mai câştigătoare de inimi y, unită cu o « eleganță 
europeană », terminând cu urarea ca «Dumnezeu să păzească 
România şi bravul ei popor». 

O primă parte e descriptivă. Frumoasă prezintare a mun- 
telui la Predeal, cu note asupra castelului regal dela Sinaia. 


1) Siebenbürgen, Eine Darstellung des Landes und der Leute, Leipzig, 1884. 

Am vorbit aiurea de dușmănoasa zugrăvire a României în «Eine türkische 
Reise » a lui Karl Braun-Wiesbaden (Stuttgart, 1876). Un răspuns la paginile despre 
limba românească îl dă Alexandru A. Beldiman (< Beldimano >), atunci student, 
în broşura Herr Karl Braun-Wiesbaden, der Tissot Romaeniens (Berlin, 1876). Cf. 
asupra lui Braun-Wiesbaden Hans Blum, Auf dem Wege zur deutschen Einheit, 
Iena, 1893, Ppp. 153 şi urm., 190 şi urm., 362 şi urm. 


TOT 
A Sa 
(Gs ACADEMIEI Ç 
CH < 


SĂ 
Erien papur E 
pe e ee ai 

















12 N. IORGA 12 
Se dă si priveliştea văii Slănicului, cu o vizită la saline. La 
Bucureşti i se pare călătorului că birjile biruie ce poate să 
scoată înainte, ca mijloc de transport, Ungaria. Și pavajul, 
comparat cu al Belgradului, i se pare bun. Il interesează și 
vânzarea pepenilor verzi pe stradă, rahagiul cu fes, strigătul 
Oltenilor, gălbuiul aspect al Dâmboviţei. Rostul străinilor e 
pe larg lămurit: nu se erop elementele imorale ale coloniei 
germane, cu bărbaţii însuraţi acasă cari contractează aici o a 
doua căsătorie, cu meșterii beţivi. Se trece la Secui, la Evrei, 
între cari tinichigiii de coperişuri, la Românii din Ardeal, 
goniti de prigonirea ungurească, «măcar 15.000), harnici și 
pricepuţi, cari au cincisprezece deputați în Cameră. Se dau 
preţurile, asa de joase, pentru toate articolele, şi nu se uită 
bucătăria românească. Se arată originea germană a cafe-chan- 
tantelor. 

Moravurile sunt criticate aspru, dar se laudă îmbrăcămintea 
femeilor. Ca gust, «Bucureştii se deosebesc avantagios de 
Budapesta, unde într'o seară caldă de vară nu afli pe cheiul 
Dunării decât Evreice, al căror gust se manifestă întrun 
chip strigător la cer». Dar sunt şi femei casnice și harnice. 
«Lumea feminină germană poate să iea exemplu nu numai 
dela graţia, dar și dela virtutea lor 1). » Până si femeile de 
stradă sunt discrete. Văpsirea e însă foarte obișnuită, si se 
caută plăcerea şi în petrecerile de noapte. Se laudă mult Ciş- 
megiul, prăvăliile negustorilor, plăcutele «vile », lipsa fumului 
de fabrici. Ingropările pompoase impun, ca si paradele mili- 
tare. Aceasta în așteptarea unui al doilea, mai larg, capitol 
despre Bucureşti. 

Trenul transportă pe vizitator în Moldova. Calea ferată îl 
aduce să dea încă un certificat amabilității românești: «eine 
gewisse Courtoisie und Duldsamkeit >. Dar, cu toate înlocuirile 
mai recente, o mare parte din funcționari sunt Germani, încă 
din zilele lui Stroussberg, pe care autorul îl apără, şi se 
pare a fi lucrat cu dânsul la această operă ?). Numai restau- 
rantul dela Buzău nu-i place, dar călătorul găseşte haz în 
negustorii ambulanți de alimente. 


1) P. 33. 
2) P. 43. 

De-a lungul drumului se dš impresia de ansamblu a tutu- 
ror localităţilor atinse. Se deplânge dispariția portului româ- 
nesc. I se pare că negligența locuitorilor permite înmulţirea 
fără margeni a ciorilor. La Târgul Ocnei descrierea lui Ko- 
tzebue îi răsare în minte. 

(Noul Ierusalim » din Bacău îl încântă foarte puţin, dar 
observă cu mulțămire că femeile Ceangăilor poartă pol- 
cute şi fuste de târg. Alături se așează o prezintare a 'Țiga- 
nilor si a tâlharilor de drumul mare, cari s'au isprăvit cu Ion 
Pietraru. La Roman se vorbește de episcopul Melchisedec, 
dar, pentru opera lui, cu toate rezervele lui Hasdeu. Aproape 
sunt Dulceştii, Miclăușanii familiei Sturdza, în a cării casă 
e primit cu plăcere străinul, de d-na Elisa Sturdza, născută 
Hurmuzachi, şi iată că Bergner poate vorbi de activitatea ` 
istorică a Hurmuzăcheştilor, ba chiar de legăturile lor cu 
Bariț 1). De departe se vede căsuţa lui Alecsandri la Mir- 
cești; la Miclăuşani se fac, de un German, reparaţii în stil 
gotic si se clădeşte un manej. În parc e şi «acel bloc de piatră 
care odinioară impovăra poarta cetăţii Brăila ». Gheorghe 
Sturdza, « înaltă figură nobilă», parcă ar fi din Brandenburg, 
către care-l duc simpatiile culturale, de si arată vizitatorului 
reproducerea completă a unei mănăstiri. 

Cadrul de natură al Iașilor e lăudat. Evreii de acolo, 60% 
din populaţie, îi par niste < vampiri », icoane de «mizerie şi 
murdărie y: «aiurea părea că Evreii au ospătat elementul 
românesc, la Iaşi ți se pare că Israeliţii trebue să se mănânce 
între dânşii ». Se creionează Târgul Cucului. In negot « numai 
Evrei, si, dacă dai vreodată de un creștin, ai fi dispus să te 
uiţi la el ca la o a opta minune a lumii». Caricatura aduce 
înainte trei Evrei într'o birjă cu un cal, «ţinându-se cu grijă 
unul de altul ca să nu cadă niciunul». O degajare se produce 
prin emigrarea în America. Pe German îl interesează școala 
de Bele-Arte şi Muzeul, și el face o critică înteligentă unui 
tablou istoric al lui Aman, în care luptătorii poloni au cizmele 
prea bine văcsuite. In cafenele nu se cetește nimic; ziarele 
străine lipsesc. Se judecă arhitectura bisericilor în termini 





1) P. 55. 

cari ar dovedi practica acestei arte. Un cuvânt si despre Trei 
Ierarhi. Se notează şi teatrul evreiesc, la o reprezentaţie a 
căruia, zugrăvită pe larg, foarte hazliu, asistă Bergner. O pri- 
vire asupra peisagiului la Prut: se vizitează şi Unghenii-Ruși, 
îndelung înfăţişaţi. Casele țăranilor din satul românesc îl 
umplu de milă: asupra mizeriei adânci o doină plânge peste 
apă. 

Aceiași Evrei în Botoşani, oras curat: cartierul lor e «o 
cloacă >. Baia evreiască e foarte pitoresc schițată; clienții sunt 
atâţia, «de calci pe dânşii»; plătesc zece şi chiar cinci bani 
pentru acest act ritual. Se așează în față spectacolul unui 
«carusel >; muzica de acolo se unește cu aceea din grădina 
otelului (« Cafe Français »), unde se plimbă lumea elegantă: 
am fost si eu, peste câțiva ani, pe acolo. Precupeţia evreiască 
la barieră e foarte bine prinsă. Administraţia e apărată de 
învinuirea că ar prigoni această populație; numai vechea ge- 
neraţie i-ar fi stors bacșișuri. Se aduc, în schimb, cazuri 
de intoleranță evreiască din Maramurăș (Vișău, Borșa). 

Pe la Vereşti, unde află un Polon administrator al moșiilor 
familiei Balş, se trece pe o clipă în Bucovina, întâiu la Suceava. 
Agricultură bună, sate dese, dar ce «vămi» la fiecare pas! 
I se pare drumeţului la Ilișești că numai Germanii pot 
avea flori în fereastă. Se arată în cale țărani gătiți pentru 
hram. 'Țipseri locuiesc la Eisenau; se cercetează si regiunea 
de mine dela Pojorâta şi Iacobeni. Portul românesc e sem- 
nalat la Câmpulung, care face cea mai bună impresie. O 
ceată de Tigani răsare în munte. 

Pe la Vatra Dornei, unde se laudă băile, se trece înapoi în 
România, cu pluta. O foarte frumoasă descriere a drumului, 
cu oprire la Broşteni şi, după un accident, la Hangu, unde 
o societate românească mergând la Borsec dă lui Bergner 
prilejul de a sublinia față de conaţionalii săi grația și amabi- 
litatea rasei noastre: «după ce stai câteva luni în ţară, locui- 
torii Vienei si Berlinului par puţin atrăgători ». 

La Piatra aceeaşi poveste a sărăcimii. evreiești. Prin uritul 
Târg al Neamţului, unde, «dacă vrei să vezi creștini, trebuie 
să cauţi pe popi ori să iei un interview funcţionarilor y>, se merge 
apoi la mănăstiri. 

Frumoasă descriere a mănăstirii Neamţului: ascultând cân- 
tările la biserică ale călugărilor cu chiliile așa de sărăcăcioase, 
călătorul german se crede într'o peşteră medievală unde se 
fac slujbe de un foarte vechiu tip; ochii i se opresc asupra 
mormântului proaspăt al lui Calinic Miclescu. Nu i se dă voie 
să lucreze în bibliotecă, deși asigurase pe bibliotecar că va 
vorbi despre dânsul în cartea ce pregăteşte. Aici, spune Berg- 
ner, nu se află monahi ca Sârbul Ruvarac, istoric asa de 
prețuit. 

La Văratec, se cercetează o maică în odăițile ei aşa de 
femeieşte îngrijite, dintre care una serveşte pentru pregătirea 
şaiacului, iar cealaltă, de mult ce e gătită, samănă cu un 
adevărat « boudoir». 

Printre sate cu mosnegi bărboși si copii drăgălași si jucáusi, 
cărora li se aruncă fructe si cofeturi, trásura, in zi de sabăș, 
când se găsește greu un birjar, merge, pe lângă goala câr- 
ciumă evreiască, spre Paşcani. După o noapte întrun han, 
care, ca de obiceiu în România, cum asigură drumețul, nu 
cuprinde insecte, se merge cu trenul spre Galaţi. 

Oraşul e descris pe larg, cu vioiciune și spirit. Și aici Evreii 
atrag atenţia. Pentru cele spuse de Henke despre prigonirea 
lor, acest predecesor e învinuit de «o neînțeleasă aplecare 
către un popor parazitar > (Schmarotzervolk). Se laudă otelul 
Metropole şi cele două grădini cu cântăreţi în aier liber, precum 
şi cafeneaua « Parcul Regal >. Se zugrăvește și portul si se arată 
halul de părăsire al mahalalei. Dar viaţa de odinioară gălă- 
țeană nu mai există, din cauza relei recolte în judeţele vecine, 
a desființării portului-franc şi a marii concurențe ce o face 
Brăila, si apoi calea ferată a dat alte legături. 

De aici, drum frumos până la Brăila, în portul căreia vas 
stă lângă vas. Oraşul i se pare lui Bergner mult preferabil 
Galaţului. 

Se trece, o clipă, și la Lacul Sărat, loc de băi scump si 
fără nicio înlesnire, dar cu baluri şi petreceri, pentru ca, pe 
un vas al Lloydului austriac, să se urmeze călătoria, cu tova- 
răşi de toate neamurile, spre Reni și porturile dobrogene. 

Și aici se află prilej de descrieri pitoreşti, între care a Lipo- 
venilor. La Sulina e o serbare a Comisiei Dunărene. Mai 

departe se va merge pe Mare la Constanţa, ale cării nații 
se înșiră. Opera administraţiei românești e glorificată. 

Urmează drumuri dobrogene, cu explicaţii asupra coloni- 
niştilor germani, ale căror acuzaţii contra guvernului se răsping. 
In cale, bordeie, tainițe tătăreşti, câte o cămilă singuratecă. 
“Cele mai multe ştiri, și foarte serioase, sunt asupra Șvabilor, 
de mult timp aşezaţi în provincie. Alături, Mocani răsar în 
drum, şi se dau știri precise si despre dânșii și câştigul lor. In 
general, Bergner crede, contra părerii altui descriitor al Dobro- 
gei, «un domn dr. Schwarz >, că schimbul cu județele basara- 
bene a fost nenorocit: acolo s'au pierdut «câteva sute de mii 
de fii şi fete adevăraţi ». 

Cu un vas se ajunge la Silistra și de acolo la Giurgiu, care 
şi el se învredniceşte de o prezintare mai pe larg. Comparaţia 
cu Rusciucul plin de « palate cu plosniti >, dar cu « Piemontesi 
ai Balcanilor » voinici şi bățoși, învederează o «superioritate 
nesfârşită > din partea Românilor. 

Alt paragraf duce în partea de Apus a Munteniei. La Pi- 
testi călătorul îşi urmăreşte adversarii permanenți, Evreii: 
constată că sunt foarte puțini. De acolo se străbate cu dili- 
genta o regiune cu bune case țărănești; si tipul omenesc pare 
superior celui de aiurea. In fața cersitorilor miluiti de toată 
lumea, se laudă pornirea spre caritate a tuturora. Se înain- 
tează până la Câmpulung, la Nămăieșşti şi la Rucăr; aici se 
adaugă consideraţii asupra superstiţiilor, asupra tâlhăriei la 
drumul mare (si cu garanţia povestirii de d-rul Felix). La 
Curtea-de-Argeş se observă cu mândrie că aceia cari au des- 
coperit frumuseţa bisericii episcopale au fost generalii austriaci 
ai armatei de ocupaţie; acolo ar fi şi rămășițele < Sfântului 
Dumitru Basarab ». Se aduc laude nemeritate lui Lecomte de 
Noiiy pentru «reparația > care se cunoaște. 

La Piatra-Olt, Bergner atacă pe Ungurii cari lucrează contra 
terminării liniei ferate menită a merge la Sibiiu, aducând un 
mare folos Sașilor din acea regiune. De-a lungul râului se 
prezintă portul țărănesc al femeilor. « Fiecare Granch samănă 
cu o Sultană, ori, dacă vreţi, cu o princesă. de teatru... La 
orice mișcare a femeii, străluceşte si scânteie la soare de e o 
adevărată plăcere >. Din nenorocire casa nu corespunde acestei 

splendide găteli. Ținutul de vii reține atenția drumetului; el 
se arată un bun cunoscător al meseriei. 

La Craiova se notează originea săsească a birjarului si aceea 
ardeleană a conducătorilor pensionului Arnold si Olteanu 
(asa ar fi si cu acelea din Galaţi ale lui Cerchez și lui Radu); 
este şi o şcoală evangelică subvenționată de «Impăratul german» 
şi, se pare, şi de «Maiestatea Sa Impăratul Austriei». Bergner 
se opreşte, în oraşul cu multe maidane, la priveliștea târgului 
săptămânal: paginile sunt deosebit de vioaie; se stabilesc 
asămănări cu locuri din Ardeal. Din împrejurimi, se vorbeşte 
de Breasta (< Brazda >), cu colonia de Italieni, de Bucovăţ, cu 
închisoarea. 

La Severin amintirile romane; «peştera de tâlhari » dela 
Grand Hôtel readuce călătorului pe Evreii de cari se intere- 
sează așa de mult. 

Pe Dunăre înapoi la Giurgiu. Pentru frumusețile naturii se 
citează cuvintele < Alteţei Sale Imperiale > arhiducele Rudolf. 

Iată, în sfârşit, Bucureştii de toamnă, cu farmecul primblă- 
rilor aristocratice de mult dispărute. «Dacă un străin vrea să 
treacă în revistă dintr'odată personalitățile cele mai impor- 
tante și mai cunoscute, miniștri străini, reprezintanți diplo- 
matici, senatori, precum şi doamnele cele mai dătătoare de 
ton și mai frumoase ale societăţii bucureştene, n'are decât 
să meargă la Șoseay. Femei de o reputaţie îndoielnică sunt 
şi ele admise însă în strălucitoarea defilare. 

Pentru îndreptarea moravurilor — dar se condamnă injuriile 
lui Karl Emil Franzos — se recomandă schimbarea influenței 
franceze cu cea germană, şi aceasta nu pentrucă «scriitorul e 
un fiu al Imperiului german înviat » 1). Să se uite cineva numai 
ce a produs acestălalt sistem în Polonia prusiană! În loc de 
«französische Uberzivilisation > fără morală, ce a făcut Gheorghe 
Sturdza la Miclăuşani! În loc de operete franceze, doamnele 
să cetească pe Schiller tradus de Iacob Negruzzi! Rândurile 
de naționalism naiv desvăluesc la Bergner și o cunoștință 
reală a literaturii româneşti. Deocamdată e mulțămitoare si 
prezența guvernantei germane: se face un apel să vie în 


1) p: 219. 


2 A, R. — Memoriile Secţiunii Istorice. Seria III. Tom. XIV. Mem. r. 

România «blondelor fiice ale Germaniei », care pot avea si leafá 
bună si orizont mai larg. Ar trebui şi mai multă grijă pentru 
educaţia fizică. Dacă se adauge și sculatul de dimineață, — nu 
vor mai fi divorțuri 1). 

In bogata descriere nouă a Bucureștilor, se redă pitorescul 
pieţei — o pagină de antologie —, se aduc laude ciudatei clă- 
diri «maure > a bisericii Doamna Bălașa, se enumeră bisericile 
(Sărindarul crăpat și gata de dărâmare), se arată sărăcia Ca- 
merei Deputaţilor, în locul căreia ar fi să se facă alta, cuprin- 
zând şi Senatul, în Calea Plevnei, cu cinsprezece milioane 
de lei, se dă o raită prin Calea « Tudescu > (Dudescu) în pă- 
răsirea ei, se regretă focul care a distrus un circ în construcție, 
care trebuia să aibă loc pentru s.ooo de spectatori, se recunoaște 
utilitatea Coloseului Oppler si, vorbind de Azilul Elena Doamna, 
se dă, în litere subliniate, acest nou certificat bunătății româ- 
nești de atunci: € România e țara în care binefacerea și iubirea 
de oameni pare a-și fi stabilit sediul. Cu adevărat în această 
privință țările noastre apusene ar putea să se îndrepte după 
regatul răsăritean 2). 

Vorbind de statuile din centrul oraşului, Mihai Viteazul e 
caracterizat de «puternic, dar călcător de jurământ», iar la 
statuia lui Lazăr se aminteşte « strălucitul, clasicul» discurs 
al lui D.A. Sturdza la inaugurare. Nu se trece cu vederea 
Muzeul dela Universitate, bine şi curat ţinut, şi teatrele, 
între care sala Bossel pentru cei «30.000» de Germani din 
București şi aceea a «Turnverein )-ului. Se adaugă știri despre 
desvoltarea muzicii și danțului. De aici se trece la însuşirile 
Românilor veniţi din Ardeal, cu ospitalitatea lor, care întrece 
aşa de mult pe a «zgomotoșilor» Unguri, cari nu se lasă până 
nu pun pe oaspete supt masă. ga 

Nu lipseşte o statistică a Bucureştilor, pentru a se trece la 
chestia colonizărilor şi a combate pe Nacianu, care nu admitea 
oaspeţi germani în Dobrogea, preferind pe Italieni. După 
Bergner, ar fi de dorit țărani ardeleni, dar ei sunt economiceşte 
mulțămiți, şi nu i-ar lăsa nici guvernul ungar. Şi acum, înainte 
de consolidarea, dorită, a României, ar putea veni însă 





A) 2222 
2) p.'233; 

Germai de ispravă. Dar chestia orientală, probabil, rezervă 
surprinderi. d 

Se intercalează acum interesante amintiri din războiul dela 
1877—78, comunicate autorului; ele-i permit să schițeze urita 
atitudine a Ruşilor: "Țarul însuși ar fi trebuit să dea înlături 
pe fratele său, care uitase ce se datorește stăpânitorului 1). 
« Cultural, Românul stă nesfârşit mai sus decât Rusul; adânc 
supt Statul român zace supt raportul moral cel mai mare imperiu 
din lume... Armata românească poate fi mai jos decât cea 
germană, chiar decât cea austriacă în multe privinți; față de 
cea rusească e însă, ca vrednicie a fiecărui soldat, ca pri- 
cepere a ofițerilor si mai ales ca valoare morală și disciplină, 
egală ». 

Partea întâiu, de «călătorie >, se încheie cu o caldă recunoa- 
ştere si cele mai bune prevestiri de viitor. Pe tot atâtea pagini 
se întinde partea a doua: « România în prezintare științifică >. 

E o excelentă expunere geografică, etnografică si politică. 
Paginile de istorie politică sunt bine informate 2) si sigure. Se 
răsping părerile lui Rösler, « foarte meritosul profesor la Uni- 
versitatea dela Graz», şi lui Hunfalvy, alias Hundsdorfer », 
care «au făcut atâta zgomot». Ca judecată asupra trecutului 
războinic: « Poporului românesc i se cuvine tocmai atâta cât 
şi celui unguresc recunoştinţa Apusului: el a servit, în luptă 
aprinsă, desnădăjduită, ca parapet vrednic de compătimire 
contra Osmanilor si s'a plecat la urmă acestora numai în acel 
moment când Europa apuseană, mulțămită geniului si noro- 
cului unui prinț Eugeniu, a răsuflat ușurată 3) ». 

Părerea despre Cuza-Vodă, în care se vede numai iubitorul 
de femei, e aspră şi nedreaptă (i se atribue şi paternitatea lui 
Milan Obrenovici) 4). Faţă de Carol Lan atitudinea nu e aceea 
a unui linguşitor; lui Ion Brătianu i se recunosc mari însușiri 
de A genialitate », admițând că i se spune cu dreptate « Bismarck 
al României». Conservatorii lui Lascar Catargiu sunt prezintați, 
ca «prieteni ai Rușilor), foarte defavorabil, în schimb se defineşte 


1) P. 207—209. 

2) Dar, la pagina 278: « Janco Caradsa, auch Fürst Calimachi genannt ». 
Supa 272: 

4) Se vorbește sub el de Constituţia de model belgian (p. 285). 

cu simpatie rolul a Junei Drepte > a junimiştilor, atribuindu-se 
fără dreptate lui Maiorescu, «fiul marelui Ardelean », simpatii 
călduroase pentru cei veniţi din tara părintelui lui. Sturdza 
e lăudat pentru stăruința la lucru și pentru iubirea faţă de 
Germania. 

Regimentele de dorobanţi sunt așa de mult lăudate încât 
«a le vedea e una din cele mai mari plăceri ce se pot avea în 
România >. Obiceiurile populare, în care se descopăr şi urme 
romane, sunt aduse înainte cu înţelegere și simpatie. Se de- 
plânge însă starea inferioară în care se află agricultura si 
creşterea vitelor. Situația țăranilor cere o repede si esenţială 
prefacere. În discuțiile cu Austro-Ungaria după războiul vamal, 
vina întreruperii nu e dată asupra Românilor. 


VI. 


Jubileul de douăzeci şi cinci de ani de Domnie dădu în 
sfârşit prilej să se publice în ziare germane de frunte articole 
glorificând opera îndeplinită. Și alte organe de presă urmară 
aceloraşi suggestii. Astfel < Diisseldorfer Zeitung», din Maiu 
1890 (anul 53, Nr. 140), prezintă alegerea prințului împodo- 
bit cu toate calităţile ca o fericită hotárire a < boierilor ro- 
mâni», cari au putut vedea în sfârșit tara lor ajunsă «în 
împrejurări orânduite » (allmächtig geordnete Zustände), tără 
a mai vorbi de «binefacerile culturii răspândite asupra unui 
neam a cărui inteligență nu putea fi adusă decât de o mână 
tare pe căile cele drepte pentru a se desvolta puternic» (die 
Segnungen der Kultur über einen Volksstamm ausgestreut zu 
haben, dessen Intelligenz nur von starker Hand in die richtigen 
Bahnen zu lenken war, um sich mächtig zu entfalten); nu 
lipsia nicio poezie anonimă în foileton. 

Atunci a apărut si cartea d-rului K. H. Zingeler : Die Hohen- 
zollern in Rumänien, eine historisch-politische Abhandlung (Bonn 
1890). Infățişând cariera Domnitorului venit de pe plaiurile 
germane, ea pune în față, « după izvoare româneşti, care de 
sigur scapă de bănuiala că zugrăvesc soarta poporului lor 


unilateral în această privinţă », trecutul, care se înseamnă mai 

ales prin schimbarea deasă a stăpânitorilor şi prin dihonia 
continuă între boieri. Epoca Fanarioților e şi mai sumbră: 
ar fi dispărut «orice conștiință națională », si se ştie azi cât de 
falsă e această judecată, orice ar fi scris în acest sens un Ubicini 
şi un Hurmuzachi. Domnii dela 1822 apar ca numiți pe şapte 
ani si «subordonați Pasei din Silistra ». Din Domniile supt 
regimul Regulamentului Organic, din aceea a lui Cuza-Vodă 
nu se notează nimic, lăsându-se impresia aceleiași nesiguranțe 
şi aceleiaşi mizerii. Numai așa rolul dinastiei putea să apară ` 
a toate mântuitor. Mărturii contemporane bogate se adună 
pentru a o dovedi. 

Starea României în 1866, dată când «se încheie analele 
istoriei româneşti» e prezintată în cele mai negre colori, 
neuitându-se nici holera. După câteva linii de recunoaștere 
pentru acțiunea noului Domn, se începe o lungă polemică 
împotriva politicei ruseşti, sprijinind-o pe broşura, importantă, 
Rumänien und der Vertrag von San-Stefano, von einem rumä- 
nischen Senator (Viena, 1888) si pe aceea, franceză, La question 
dynastique en Roumanie, par un paysan du Danube, ba chiar pe 
lucrarea militară despre războiul din 1877 a colonelului Teodor 
Văcărescu. Urmează un atac împotriva influenței franceze, care 
nu e serioasă, ci mestesugit pusă la cale, « eine künstlich 
geziichtete Liebelei ». Și se adaugă < Simpatiile Românilor 
pentru Germania, politica germană și împrejurările germane 
e uimitor de mică, la un popor care venerează așa de mult 
dinastia sa originară din Germania. Dar, dacă e așa, motivul 
se află în slăbiciunea atâtor Români şi Românce pentru împre- 
jurările franceze > 1). Ideea Unirii nat veni decât dela Barbu 
Știrbei, şi anume, din memoriul acestuia către Francisc-losif, 
reprodus în Neue Freie Presse din 29 August 1889, și apoi 
numai în acela către guvernul francez și Napoleon al II-lea. 
lar, când a fost vorba ca, după îndemnul rusesc, să intervie 
Turcii contra Domnului din 1866, nu Franţa s'a opus, ci 





1) «Die Sympathien in Rumänien für Deutschland, deutsche Politik und deutsche 
Verhältnisse sind auffallend gering bei einem Volke das sein Deutschland ent- 
stammendes Herrscherhaus so sehr verehrt. Dass dem aber so ist, hat eben seinen 


Grund in der Schwäche so vieler Rumänen und Rumäninnen für französische Ver- 
hältnisse »; p. 38. 

Austria. Se culege din presa franceză, nu totdeauna bine in- 
formată, tot ce e contra intereselor românești 1). 

Restul broșurii cuprinde actele privitoare la rezolvirea chestiei 
moştenirii la tron în România. 


O Germană care a stat mult timp în Bucureşti ocupată cu 
plasarea guvernantelor, Adelheid Bandau, dădea la 1882 o 
carte, Bilder aus Rumänien (Berlin, 1882), care nu e lipsită 
„de interes. 

Descrierea Bucureștilor arată înţelegerea pentru elementul de 
pitoresc al mabhalalelor. Se zugrăvește ceremonia Bobotezei. Se 
vorbeşte de danțurile româneşti, cu cântecul « raței ». « Moșii > 
sunt prezintaţi în alt capitol. Se dau ştiri despre sărbători. 
Autoarea asistă la un botez si la o îngropare de episcop. Dati- 
nile dela peţire o interesează. Asistă la punerea pietrei funda- 
mentale pentru Domnița Bălașa. Vizitează Azilul Elena Doamna, 
unde un negustor şi-a ales ca nevastă pe una din eleve, nasi 
fiind d-rul Davila şi « Fräulein von Lindheim, die Ehrendame 
der Fürsten Mutter y; regina si soacra ei sunt de față, Sinaia, 
unde o interesează firma glumeaţă a unei cafenele ţinute de un 
Mecklenburghes, ba chiar şi o închisoare, Telega. Serbările 
încoronării termină cărticica, în care nu lipsește simpatia pentru 
țară şi națiune. 


O stăruitoare propagandă în Germania adusese deci o schim- 
bare a punctului de vedere pe care l-am întâlnit în primele 
cărți germane analizate mai sus, al căror ton e datorit mai 
ales manifestaţiei din 1871 şi nesiguranței de plată a actio- 
narilor lui Stroussberg. 

Ea tindea însă mai puţin la recunoașterea calităților popo- 
rului român el însuși, cât la vădirea operei de civilizaţie pe care, 
pe un fond inferior, cu mijloace puţine, între oameni de o 
valoare contestabilă şi de o credință dubioasă şi într'o situaţie 
din cele mai grele, care ar fi fost necontenit amenințată — pe 
când, de fapt, cu toată popularitatea largă şi durabilă a lui 
Cuza, cu toată ridicula aventură dela Ploești, cu toate aspirațiile 


1) Se citează Revue des questions politiques, anul 1889. 

la tron ale fiului lui Vodă Bibescu, în sfârşit cu toate 
campaniile de presă, dela Hasdeu la G. Dem. Teodorescu, 
nimeni nu s'a gândit serios să răstoarne pe alesul din 1866 —, 
a realizat-o prințul străin, potrivit cu tradițiile de familie, 
necontenit afirmate si subliniate, ale Hohenzollernilor, cu vir- 
tutile casei sale germane şi cu obişnuinţile, pe care le aducea 
cu sine, ca și cum ele ar fi fost cu totul necunoscute în tara 
înapoiată, ale Apusului. 


Așa-numitele « Memorii > ale lui Carol I-iu, a cărora origine 
literară, ieșită din colaboraţia d-nei Mite Kremnitz şi a unui 
profesor german, am arătat-o cu alt prilej, fură publicate 
după proclamarea Regatului, socotită ca o încoronare a operei 
aşa de dureros de grele săvârșite de martirul defectelor ro- 
mâneşti, pentru a pune o pecete de oficialitate regală asupra 
concepţiei acuma formată în Germania, nu atât de mult răs- 
pândită şi acceptată în alte ţări ale Apusului concepţia apoi 
introdusă subt îngrijirea unor cercuri dominate de convingerea 
fanatică, aproape mistică, a unui D. A. Sturdza, revenit dela 
păreri cu totul altele, zic pe căile oficialității în tot ce avea 
de Stat și menirea şcolară. 


VII. 


Atâta nu părea însă de ajuns. Publicul mare din Germania, 
la care frățeşte, apoi părintește, s'a gândit totdeauna Carol I-iu, 
nu cetia volumele de amintiri ale Suveranului României, și 
publicarea lor într'o mare revistă nu dăduse nici ea o destul 
de largă cunoaştere a cuprinsului lor. Pe când se luau măsuri . 
pentru traducerea «Memoriilor » în limba franceză — întreprin- 
dere rău şi sărăcăcios îndeplinită de ziarul l Indépendance Rou- 
maine —şi pentru a combate destăinuirile înveninate, une ori 
scandaloase, ale fostului secretar al reginei Elisabeta, Charles 
Scheffer, în Misère Royale şi în şi mai puţin cavalerescul 
Orient royal!), care nu crutá totdeauna măcar pe Suverana 





1) Plan de căsătorie a prinţului Ferdinand cu viitoarea Tarinš; p. 123: 

curtenită de autor ca femeie, ori din L'ldylle d'un prince, se 
puse la cale alcătuirea unui roman în limba germană al 
regelui Carol. 

E opera +), frumos tipărită, cu chipul Suveranului cărunt pe 
copertă şi cu câteva ilustrații bune, a unui altfel necunoscut 
scriitor german Arthur Achleitner, romancier de profesie (scrie 
Der Hofjagdleiter, Der Handprofos ) 2), operă total necunoscută 
la noi, chiar de aceia cari stăteau mai aproape de Sturdza, 
a cărui intervenţie am bănui-o în redactarea romanului. 

Scriitorul, care se oprește la același punct culminant al 
proclamării Regatului ca si « Memoriile >, se sprijină mai ales 
pe acestea. Dar el cunoaște foarte bine aspectul țării, cum: 
se vede mai ales când vorbeşte de Sinaia și descrie o vână- 
toare de urși în împrejurimile reședinței de vară. El zugră- 
veşte inteligent şi aproape corespunzător pe şefii politicei ro- 
mâneşti, deși Brătianu-i apare totdeauna ca un om aprins si 
pornit, un Heisskopf. Personalul străin al lui Carol I-iu, credin- 
ciosul valet german, pare a fi prins de-a-dreptul din viață, 
si am bănuit, la cetire, că s'ar putea ca autorul să fi avut în 
mână scrisori de-ale acestuia, trimese acasă. 

Bine înțeles barbaria românească, necredinta politicianilor, 
primejdia de, fiecare clipă a Domnului sunt subliniate gros 
şi grosolan, întrecând ceea ce si în « Memorii» păcătuiește 
contra discreţiei și bunului gust. 


Se mergea astfel către cărțile d-lui Lindenberg, odată secre- 
tar regal — după informaţiile pe care mi le dă d-l I. Nistor —, 
apoi însărcinatul oficial cu popularizarea în Germania a lui 
Carol I-iu şi acela care a publicat de curând, si în ziarul 
«Adevărul », scrisorile dela 1877 ale generalului Todleben, 
ajutorul rus al Domnului României în fața Plevnei. Mai departe 
nu se putea merge în sensul unei legende care jignește de 
mult cele mai firești sentimente ale poporului românesc. 


1) Karl der Weise, Leipzig, G. Miillermann, f. d. (după 1906). 

2) V. judecata despre el a lui E. M. Hamann, Abriss der Geschichte der deutschen 
Literatur, ed. a s-a, Freiburg im Breisgau, 1907, p. 284: «Arthur Achleitner (geb. 
1858), dessen hervorragende Veranlagung durch fabrikmăssige Vielschreiberei 
immer mehr verflacht ». 

Dar acesta însuși, căruia i s'a încredințat de Suveranul Ro- 
mâniei și publicarea carnetului său intim din campania contra 
Danemarcei 1), nu s'a mulțămit cu cele două volume”), pre- 
zintate ca dorite, revăzute şi aprobate de Carol I-iu, ci,- gelos 
de ce izbutise a face Achleitner, dădu la 1914, în clipa izbuc- 
nirii Marelui Războiu, o lucrare, bogat ilustrată (nouăzeci de 
frumoase figuri), care e istoria romanţată a regelui, cu tot ce 
operele de acest fel cuprind ca adause de imaginație și ca 
aproximaţie 5). O dedicație iscălită Paul Eckelberg închină 
povestirea « şcolilor germane din România », din «intimă sim- 
patie pentru țară si pentru gloriosul ei domnitor ». 

Aici povestea vieții omului menit unei mari opere înde- 
părtate începe dela acea campanie din Nordul danez, prezintată 
pe larg cu un îmbielșugat patriotism prusian pentru a descrie 
scene de familie, dar şi conversații în lumea valeților, ameste- 
cate cu o poezie de Fontane despre lupta dela Duppel, şi 
a ajunge la viaţa prințului domnitor. 

Și aici fondul românesc e mizerabil. Mahalalele Bucureşti- 
lor din 1866 au poduri stricate, cafenele turcești, pline de 
«Turci, Bulgari, Albanezi şi Arnăuți », ciobani cu turme şi 
dulăi, câmpii pe care se tologesc «vaci, cai, ol și capre», pe 
lângă indispensabilii porci şi Tiganii cerşitori, trăind lângă 
Mitropolie «în ticăloase coșmege si ruine, în tovărăşie in- 
timă cu porcii şi cânii». « Străzile înguste erau numai gropi 
şi mlaştini, fără un copac, un tufis, o floare; sărăcia, mizeria 
si indiferența izgoniseră tot ce era prietenos în natură și 
moravuri. Afară de câteva potcovării în care se băteau la ni- 
covală potcoave găsite și alte lucruri de nimic, nicăieri nu se 
găsia vreun lucru; dacă se apropia un străin, duzini de câni 
se aruncau lătrând asupra lui, încunjurându-l cu lătratul », 
între Tigani și danci, pe lângă bandiți gata de orice. Dar şi 





1) Tagebuch des Königs von Rumänien als Ordonnanzoffizier des Kronprinzen 
Friedrich Wilhelm v. Preussen im Feldzug 1864, mit Einleitung von Paul Linden- 
berg, Stuttgart 1915 (cu portret). Am rarisima broşurică. 

2) Cf. Iorga, Carol I-iu, in revista « Cuget clar», pe 1932. A se vedea si partea 
privitoare la România în cartea Vom Donauquell zum Hellespont, Reisebilder, Berlin, 
f. an, p. 173 Si urm. Aici sânt numai complimente — pentru toată lumea. 

3) Der König Karl am Steuer sass, eine Erzählung von König Karl von Rumänien 
dem Hohenzollern, Berlin, ed. Otto von Halten, 1914. 

în «orașul propriu-zis >, pavajul e prost, cásutele joase și zgu- 
duite lângă palatele boierilor. Doar Podul Mogoșoaii e euro- 
pean, dar cu lumea elegantă se amestecă țărani, « Turci și 
Armeni », "Team. De toate cele se puteau vedea, ca oameni 
şi lucruri, în miezul capitalei. 


Aceleași scene sunt prezintate cu mult mai multă artă, 
dar mai ales cu prietenie de un călător, Johannes Kraner 1) 
care e şi pictor de schiţe, în articole din Uber Land und Meer, 
a căror traducere s'a dat în revista mea « Cuget clar > acuma 
câteva luni. 

Dar şi la d-l Lindenberg pentru Șoseaua nobilimii şi Moșii 
poporului se găseşte o apreciare a pitorescului. Se recunoaște 
şi bunătatea, liniștea populaţiei. Cutare bătrân German de 
mult așezat la București ştie să spuie totuşi valeţilor noului sosit 
de ulicioarele vechiului sat, de casele podite cu cărămizi, de 
laviţele simple din «odăile de primire », de patul cu trepte, 
de oamenii aşezaţi turcește, de dulceţile luate cu aceeaşi lin- 
gură, de apa băută din aceeaşi oală, de lupii din Cişmegiu 
cari mâncaseră într'o noapte caii unui birjar. Nu lipsește 
nici batjocurirea Domniei lui Cuza cel « obraznic ( iibermii tiges ) 
şi încrezut, fără grijă de Constituţie și de legi », fără simț de 
răspundere, încunjurat de < favoriţi » între cari prefectul de 
poliție e înțeles cu tâlharii, într'o ţară unde sentinţele judecă- 
torilor se vând, până ce «o ceată de patrioţi» izgonesc pe 
Domnul Unirii. Armata, învățământul sunt arătate ca fiind 
pe ultima treaptă. 

De aici înainte, romanul face de cele mai multe ori loc 
istoriei. Ea merge până la pacea dela Bucureşti. Până la sfârşit 
viața națiunii nu întrerupe niciodată biografia regală. 

Era o ducere mai departe a tipului pe care, din mândrie 
personală, dar tot așa de mult din interes dinastic, îl voise 
Domnul străin, întocmai precum Napoleon I-iu ordonase oficial 
să i se creeze şi răspândească tipul de zeu ce, frumos 
şi binecuvântat. de glorie 2). 


2 Anul 1884. 
2) V. Frédéric Masson, Jadis, capitolul despre iconografia Împăratului. 

După mai toate aceste exemple se poate înțelege de ce 
cartea mea Geschichte des rumänischen Volkes, cerută de Lam- 
precht şi publicată în marea colecție de « Staatengeschichten » 
din Gotha, a fost privită cu duşmănie de cercurile care pu- 
seseră la cale și susținuseră după însăși voința întemeieto- 
rului dinastiei cealaltă interpretare,—a fost vorba chiar de 
o combatere politică, ordonată de D. A. Sturdza, — carte care 
prezintă viața poporului românesc într'o singură desvoltare şi 
pune într'un singur capitol pe Alexandru Ioan I-iu şi pe 
Carol I-iu. 


VIII. 


Cu totul superioară acestor-lucrări de superficialitate sau de 
linguşire e scurta, dar cuprinzătoarea şi frumoasa carte a Mitei 
Kremnitz, colaboratoarea reginei Elisabeta în romanele iscălite 
« Dito şi idem > si autoarea unui roman Am Hofe von Ragusa, 
în care se pare că a căutat să caricatureze ceva din . vieața 
Părechii Moștenitoare. 

Bine înţeles, laudele, meritate, ale Suveranului nu lipsesc. 
In fond, e un om format de el însuşi (nur aus sich selbst ent- 
wickelt) 1). Serios din fire, a ajuns astfel fără de pasiuni, tiind 
samă numai de cerinţile raţiunii 2), «impersonal, corect si 
răbdător », ceea ce nu-i împiedecă răpedea hotărîre în mo- 
mentele mari 5). Se înfăţişează, cu ochiul albastru cercetător 
(Spăherauge), «ţapăn si neapropiabil în tot ce priveşte 
propria sa persoană »*), nu «vesel şi plin de soare» 
(heiter und sonnig), ci «inexorabil de corect si punctual »; 
mai ales după proclamarea regatului, «cu grija întipărită în 
fiecare trăsătură a feţei », gata a fulgera cu privirea. € Intregul 
Palat tremura înaintea lui și totuși asprimea era numai 
o mască: o credea că este datoria sa)». Pe elementele 


1) König Karl von Rumänien, Ein Lebensbild, ed. a doua, Breslau 1904, p. 8. 

2) P. 9 şi urm. 

DER 2A; 

4) «Starr und unnahbar in Allem was seine eigène Person betraf»; p. 37. 

5) «Sorge stand in jeder ihrer (der Gesichtszüge) Linien geschrieben... Ein 
scharfer Blick konnte wie ein Blitz treffen... Unerbittlich korrekt und pünktlich. . . 
Das ganze Palais zitterte vor ihm. Und doch war die Strenge nur eine Maske. Er 
hielt sie für seine Pflicht»; p. 159. < Fenomenale Memorie », p. 169. 

nesigure le chiamă, pentru a le birui și a le educa, lângă 
dânsul 1). | 

Poporul asupra căruia e chemat a domni îi prezintă, în ade- 
văr, orășele urîte, bordeie la țară. 

Regina nu e măgulită ca aspect fizic și se amintește că nu 
era «cu totul tânără > la căsătorie. Se relevează însă de această 
prietenă cu rezerve « cultura, cunoștința de limbi, spiritul si 
drăgălășia, fineţa > °). 

«Totul e în neorânduială, fără hotare. » Popor «abia trezit 
la conştiinţa de sine», «fără tradiție monarhică, a cărui 
singură datină e schimbarea  necontenită »?). O ţară de 
extreme. « Cu legi credeau că s'au ridicat la înălțimea cul- 
turii apusene, pe când totul atârna dela executarea acestor 
legi. Semne de tinereță, pripeală și nerăbdare îi deosebiau. 
Iute își pierd curajul». Li trebuia cineva cu «sentimentul 
că el prin naşterea sa însăși se află mai presus de supuşii 
săi ) 4). Fostul lor Domn, Cuza, nu era «un caracter ferm, 
ci un deştept glumet, căruia-i lipsia încrederea în el si în 
misiunea lui. 

Dar o admiraţie sinceră e nu odată rostită pentru spontanei- 
tatea, francheţa unei rase pe care no leagă nicio pedanterie 
moștenită sau învățată. O «genialitate >, o «pornire demo- 
cratică de cel mai modern progres si de liberă, măreață con- 
cepţie, pentru care si multe State vestice, încremenite în pre- 
judecăţi, i-ar putea invidia... Nimic nu e tipic, ci totul indi- 
vidual; neînţepenit în forme, ci în eternă desvoltare, țâșnind 
viu (frisch) din izvorul primar al pământului negru, roditor... 
Un popor cu moravuri, care cu măsură se stăpânește continuu, 


1) « Elemente die als unsicher galten berief er an die verantwortliche Stelle oder 
in seine persönliche Nähe»; p. 47. 

2) « Gebildet, sprachkundig, geistreich und liebenswürdig sollte die nicht mehr 
ganz junge Prinzessin sein... Feinsinnig... [Nicht] eine glänzende Aussenseite. . . 
Liebreizend»; pp. 65—7. 

3) «Ein Volk ohne monarchische Tradition, dessen einzige Beständigkeit ein 
steter Wechsel war... Ein Land in dem Alles ungeordnet, schrankenlos war.. - 
Ein kaum zu Selbstbewusstheit erwachtes Volk»; pp. 7—8. 

4) « Auf die Höhe westlicher Kultur. Mit Gesetzen glaubt sie es gemacht, wo 
doch von der Anfiihrung dieser Gesetze Alles abhing. Das Zeichen der Jugend, 
Ubereilung und Ungeduld, charakterisierte sie. Leicht entmutigt... Das Gefühl, 
dass er. durch seine Geburt bereits über seine Untertanen stehe»; pp. 42—3. 

de o frumuseţe antică... Cea mai mare distincție: aceea a 
naturaleței si a simplicității 1) >. 

i individual preţuiește pe membrii acestei societăți, pe cari-i 

cunoaşte foarte bine. Ion Brătianu e un om « frumos şi dibaciu, 
cu graţia nativă a omului din Sud, cu priceperea iute a rasei 
latine şi cu acea inimitabilă adaptabilitate a Slavului > °). -O 
“laudă discretă se aduce si greoiului om de treabă Lascar Ca- 
targi: «nu un învățat, nu un orator mestesugit, dar cineva 
care află totdeauna cuvintele potrivite, convingător şi care 
prinde sufletul » °). 

Si, din intimitatea cu membrii dinastiei, lucruri personale, 
delicate se amestecă în această expunere de inițiativă curagioasă, 
care cutează, în domnia însăși a lui Carol I-iu, să spuie aceste 
lucruri ascunse pentru alții şi a căror mărturisire putea să pară 
imprudentă. Dela aceea care asigură că Napoleon al III-lea a 
fost de față la botezul viitorului rege, aflăm că petrecerea la 
Berlin a prinţului prin anii "60 a fost o continuă jignire a unui 
suflet simţitor și asa de mândru. Anume «rezerve > îi cădeau 
greu, purtarea lui Bismarck i-l făcuse dușman. Vieaţa ajunsese 
a-i părea «grea, fără folos si pustie » (schwierig, nutzlos und 
öde) când i-a venit chemarea 4). 


1) «Ein gesittetes, massvoll sich stets beherrschendes, attisch schânes Volk... 
Die höchste Vornehmheit, die der Natürlichkeit und Einfachheit»; pp. 37—38. 
Cf. pp. 8—9. 

SIE, 

3) «Kein Gelehrter, kein gewandter Redner, aber er fand stets die richtigen 
Worte, überzeugend und packend); p. 81. 

1) Pp. 15, 18—19. Se vorbeşte pentru întâia oară de simpatia prinţului pentru 
Anne Murat; p. 29. ? 





N. Iorga. Opinia publică germană și România lui Carol T-iu. 





CAROL Lu 
Din Memoirs of the memorable by sir James Denham 
(Londra f. an.), la pagina 114. 

